dh-unibe/image-text_koenigsfelden-charters-post-1500 huggingface dataset:
Kgsfelden 826
Staatsarchiv
AARGAU
✳ K ✳
D ✳ 57 ✳
Kungsveld₎ ✳ umb
den waͤg zuͦ Hùsen
Itm̄ so hat gseit Hennsly Beck von Mellingn̄,
wie dan er vor acht und zwentzig jarn̄
im Eygn̄ gsessn̄ sye, do sye de weg zuͦ
Husn̄ ✳ ouch bottn̄ wordn̄ von minen gnaͤdign̄
hern̄ von Bern ✳ zemachn̄, ✳ des syend die amptlütt
im Eygn̄ nitt willig gsin ✳ und vermeintend den
nütt zemachn̄, ✳ do wurdend sy gebettn̄ von dem
hoffmeister von Küngsfeldn̄, ✳ das sy den soͤttend
helffn̄ machn̄ ✳ und thaͤtend das durch bitt,
willn̄ ✳ unnd werend die von Brugg by inen
mit rossz unnd karren ✳ und ouch min frown̄ von
Küngsfeldn̄ mit irn̄ karren ✳ und were by inē
der hoffmeister ✳ und der alt Ratgeb von Brugg,
der were detzuͦmal bumeister und brechtend inē
brott ✳ unnd dancktend inen, ✳ das sy inen den
weg hettend also gehullfn̄ machn̄. itm̄ Heini
Holtzrüti von Brunegg hat gseit, wie er sye gsin
by den drissig jarn̄ im Eygn̄ und gedenck,
das sy den weg zwurē ✳ gemacht habend ✳ und
wüsse vast woll, ✳ das die von Brugg by inen
gsin syen ✳ und den ouch gemacht habn̄. ✳ itm̄
Werne Taͤgerfeld von Brunegg hat gseit, das
er uff ein zitt ✳
gan ✳
ze Brugg zuͦ werckt sye gfarn,
do habe er die von Brugg die strassz zuͦ Husen
gsechn̄ machn̄. ✳ itm̄ Peter Langg von Wolisschvil
hat gseit, wie das im wol wüssend sye, ✳ das
die von Brugg unnd ussz dem Eygn̄ den
weg zuͦ Husn̄ zuͤ Husn̄ gemacht habend.
uff solich sag begert der genant Hanns
Strebell, ✳ das die obgenantn̄ fünff man ir sag
vestnetend mit dem eyd, ✳ den ouch sy mit
uffgeheptn̄ fingern̄ darumb zuͦ gott unnd den
heilgn̄ geschworn̄ hand ✳ in massn̄, ✳ wie das
inē erscheint ward. unnd des alles zuͦ warm̄
unnd vestm̄ urkünd, so han ich, obgenanter
Brandolff vom Stein, min eygn̄ insigell
offentlich zuͦ ennd diser geschrifft uffgetruckt, ✳ doch mir unnd minē erbn̄ ane
schadn̄, ✳ gebn̄ samestag vor sant
Gallen tag, im jar als man zalt
von der gepurt Cristi, unnsers hern̄,
thusend ✳ vierhundert nüntzig unnd
vier jar.
Staatsarchiv
AARGAU
Ich, Brandolff vom Stein, zuͦ diser zitt obervogt
in der graffschafft Laͤnntzburg, thuͦn kund mengklichm̄ mit dism̄ brieff, ✳ das fùr mich komē ist der
erber unnd wolbescheidn̄ Hanns Strebell von Luppffen
in namē gmeiner amptlütn̄ im Eygn̄ unnd
erscheint vor mir, wie dan die ersamē unnd wisen
schulth̄, raͤtt unnd gemein burger der statt
Brugg, an einem teill, ✳ unnd die obgenantn̄
amptlütt im Eygn̄, am andern̄ teill, ✳ in ettwas
irrung unnd zwitracht des wegs halb zuͤ Husn̄
in begriff ✳ ires amptz ✳ werend. ✳ darumb sy
dan kuntschafft der warheit im rechtn̄ zegebruchn̄
notturfftig werend. ✳ batt mich ✳ in namē gemeinˀ
amptlütn̄ ✳ im sin kuntschafft, ✳ so vor mir gegn̄¬
wùrtig erschein ✳ zeverhoͤrn̄, ✳ namlichn̄ Claͤwi
zuͦ Louff ussz dem Eygn̄, ✳ Hennszly Beck von
Mellingn̄, Heini Holtzrüti von Brunegg, Werna
Taͤgerfeld von Brunegg, Peter Lang von Wolischvill.
also bekenne ich, obgenanteˀ Brandolff vom
Stein, ✳ das ich bedacht hab, das kuntschafft der
warheit, besunder im rechtn̄, ✳ nyemā sol vertzign̄,
sunder dem begerenden gebn̄ werdn̄, ✳ unnd
daruff die obgenantn̄ ✳ verhoͤrt ✳ und inē gebettn̄,
darumb zesagn̄, sovill und inē ✳ wuͤssend und ingedenck sye, ✳ nieman zuͦ lieb noch leid, ✳ dan
zuͦ fürdernus des rechtn̄, ✳ und ob des von den
sechern̄ begert wurd, ✳ das sy darumb ✳ ir sag
vestnetend mit dem eyd. ✳ uff solichs, so hat
gseit Claͤwi zuͦ Louff ussz dem Eygn̄, ✳ wie
er vor zwentzig jarn̄ zuͦ Husen by Verena
Stein gedient habe, ✳ do sye der weg zuͦ Husn̄
ouch in boͤser ueͤbung gsin, ✳ das sye im zewüssn̄,
das min gnaͤdign̄ frown̄ von Küngsfelden
das ampt im Eygn̄ ✳ unnd ouch die von Brugg
daran gewerchet habn̄, ✳ und werend die beid
hoffmeister da ✳ und brechte inē der gleitzmā von
Brugg brott hinussz.